Here is a page extracted from Wikipedia that may contain CSS, HTML, and a lot of unformatted text.

Title: Legua
Content: A legua (d'o latín tardano <LEUGA) ye una unidat de mesura de distancias historica que dimana d'o sistema de mesura romano y que en orichen yera equivalent a la distancia que una persona podeba marchar en una hora. Por ixa razón, a legua ye una unidat de mesura itineraria y podeba tener grans variacions seguntes o terreno aon que se caminase, y d'alcuerdo con os países remató por tener diferents valors entre uns puestos y atros.

Historicament a uniformización de midas de la legua yera un problema, dando-se casos como lo d'a Corona de Castiella, aon que s'arribó a tener una duplicidat de mesuras de leguas. En o Reino d'Aragón, a legua s'estandarizó en as Corz de Monzón de 1553 y yera lo equivalent a 8000 varas aragonesas (6176 metros). En o Reino de Valencia se plegó a la situación en que se midiba las leguas en varas castellanas por cuentas de valencianas (1 vara valenciana = 0,906 metros).

Eixemplos 

Legua romana: A mesura d'a cual dimanan as atras, yera equivalent a 15000 piez romanos u a 3 millas romanas; ixo ye, a 4443 metros.
Legua aragonesa: Como 8000 varas aragonesas (6176 metros).
Legua navarra: Como 7000 varas navarras (5495 metros).
Legua castellana: Como 6666,7 varas castellanas (5572,7 metros).
Legua valenciana: Como 7222 varas castellanas (6036,9 metros).
Legua francesa (lieue): 4440 metros.
Legua portuguesa: 28168 palmos u 2818 brazas. En Portugal s'emplegaba a mas un multiplo d'a legua que yera lo "grado", equivalent a 18 leguas portuguesas.

Referencia 

Unidaz de longaria